
Stručný opis predmetu zákazky:
Predmetom zákazky je vytvorenie integračného, aplikačného, bezpečnostného a prevádzkového riešenia pre zabezpečenie výmeny daktyloskopických údajov a súvisiacich Core data, v podmienkach Slovenskej republiky, podľa nariadenia Prüm II (Regulation - EU - 2024/982 - EN - EUR-Lex), vykonávacích aktov k Prüm II nariadeniu, Prüm II Handbooku a eu-LISA  ICD dokumentácie pre Prüm II výmenu daktyslokpických údajov a komunikáciu prostredníctvom centrálneho routra, ktorý vyvíja a bude prevádzkovať eu-LISA.
Automatizované porovnávanie a poskytovanie údajov prebieha obojsmerne, teda zo Slovenska smerom k zahraničných partnerom a Europolu, ale aj zo zahraničia smerom na Slovensko.
Špecifikácia vychádza z predpokladu modernizácie biometrického systému  CABIS7 ktorá umožní prepojenie daktyloskopických databáz s centrálnym smerovačom.
Úlohou uchádzača budú softvérové podporné služby súvisiace s modernizáciou a rozšírením CABIS7 podporujúce servisne orientovanú architektúru, vrátane pred-produkčného prostredia vhodného na testovanie a školenie. PRUMII má byť funkčná modernizácia biometrického systému  ABIS7 ktorá umožní prepojenie daktyloskopických databáz s centrálnym Prüm II routerom. Pri tejto modernizácii musí byť zachovaná tiež funkcia PRUM rámca používaného od 2011. Tiež zabezpečiť druhý krok po zistení zhody (výmena Core data).
Súčasťou predmetu zákazky je aj dodanie integračného, aplikačného, bezpečnostného a prevádzkového riešenia vrátane zabezpečenia auditovateľnosti, logovania, monitoringu, riadenia prístupov, kybernetickej bezpečnosti a prevádzkovej podpory. Dodávateľ zabezpečí vykonanie integračných, funkčných, výkonnostných a akceptačných testov vrátane overenia interoperability voči simulátoru členského štátu a testovaciemu prostrediu centrálneho Prüm II routera.


Technická špecifikácia predmetu zákazky:
1. Úvod
Tento dokument predstavuje funkčnú a technickú špecifikáciu informačných systémov, ktorých účelom je zabezpečiť zapojenie Slovenska do výmeny daktyloskopických údajov a súvisiacich údajov (Core data) podľa rámca Prüm II.
Prüm II výmena daktyloskopických údajov v predmetnom kontexte pozostáva z dvoch nadväzujúcich krokov:
1. prvý krok – automatizované porovnávanie daktyloskopických údajov medzi členskými štátmi a Europolom prostredníctvom centrálneho Prüm II routera,
2.  druhý krok – po zistení zhody, výmena Core data (taktiež prostredníctvom centrálneho Prüm II routera).

3. Zoznam hlavných cieľov
· zabezpečiť technickú pripravenosť Slovenskej republiky na výmenu daktyloskopických údajov podľa Prüm II rámca, 
· spustenie ostrej prevádzky sa predpokladá v júni 2028
· modernizáciou a rozšírením CABIS7 o Prüm II funkcionalitu na centrálnom systéme (backend) ako aj používateľskom prostredí (frontend),
· zachovať funkčný  PRUM1
· zabezpečiť napojenie (integrácia) riešenia na centrálny Prüm II router v súlade s aktuálnym ICD (Interface Control Document) eu-LISA a ďalšou záväznou dokumentáciou, 
· spustenie centrálneho routra eu-LISA sa predpokladá v júni 2027
· zabezpečiť spracovanie výsledkov porovnávania daktyloskopických údajov vrátane odmietnutých transakcií a chybových stavov,
· zabezpečiť výmenu Core data cez Prüm II router,
· zabezpečiť auditovateľnosť, bezpečnosť, logovanie, monitoring a prevádzkovú podporu riešenia,
· zabezpečiť testovanie riešenia voči simulátoru členského štátu a testovaciemu prostrediu centrálneho routera.

4. Rozsah úloh

4.1 modernizáciou a rozšírením CABIS7 o Prüm II
· Modernizácia produkčného a pred-produkčného/testovacieho systému CABIS7 pre plnú PRUM2 funkčnosť, t.j.  online prepojenie národnej kriminálnej databázy odtlačkov prstov a dlaní, ktoré sa procesujú automatizovaným systémom daktyloskopickej identifikácie  s centrálnym Prüm II routerom, alebo ekvivalentné riešenie.
· PRUM2 bude mať minimálne dve navzájom fyzicky oddelené prostredia, t.j. produkčné prostredie a pred-produkčné prostredie / testovacie, ktoré bude zároveň používané ako školiace prostredie.


4.2 Napojenie CABIS7 na centrálny Prüm II router
· funkčného prepojenia CABIS7 daktyloskopických databáz s centrálnym smerovačom na výmenu daktyloskopických údajov využitím sieť TESTA Eurodomain alebo jej následné verzie. Prüm II router a daktyloskopické databázy si vymieňajú údaje prostredníctvom asynchrónnych transakcií cez webové služby. Biometrické údaje sú vymieňané prostredníctvom NIST súborov podľa ANSI/NIST-ITL 1-2011 Update: 2015 štandardu. Všetky transakcie medzi všetkými subjektmi vymedzí agentúra eu-LISA.

4.3 Spracovanie všetkých typov transakcii.
Prüm II bude poskytovať automatizované spracovávanie všetkých požadovaných typov transakcií, t. j. karta-karta (TP-TP), karta-stopa (TP- LT, PP- PL), stopa- karta (LT-UL, PL-PP), stopa-stopa (LT-UL)
· PRUM OUT: Spracovaním sa rozumie vyhľadávanie v databáze podľa alfanumerických znakov, automatizovane a/alebo manuálne spustenie vyhľadávania v databázach členských štátov, voľba typu transakcie na spustenie vyhľadávania, spustenie automatizovaného porovnávania údajov voči databáze, verifikácia a validácia výsledkov vyhľadávania, ktoré boli ponúknuté systémom, zobrazenie výsledkov vyhľadávania, archivácia údajov databázy.
Pri transakciách  sa bude vyžadovať čas spracovania všetkých typov transakcií do 2 minút od spustenia prehľadávania v centrálnom systéme
· PRUM IN: Spracovaním sa rozumie: spustenie automatizovaného porovnávania údajov voči databáze, verifikácia a validácia výsledkov vyhľadávania, ktoré boli ponúknuté systémom, zaslanie   odpovede dožadujúcemu subjektu  výsledkov vyhľadávania spolu so zoznamom kandidátov, archivácia údajov databázy.
Pri transakciách  sa bude vyžadovať čas spracovania všetkých typov transakcií do 2 minút od spustenia prehľadávania v centrálnom systéme.

4.4 Pripraviť riešenie na spracovanie a výmenu Core data po zistení zhody (2. krok)
Zabezpečiť výmenu Core data po zistení zhody daktyloskopických údajov:
· príjem informácie o daktyloskopických údajov zhode z prvého kroku výmeny,
· manuálne potvrdenie alebo nepotvrdenie zhody kvalifikovaným pracovníkom,
· vytvorenie Core data requestu,
· príjem Core data response zo zahraničia,
· zapracovanie Core data zo zahraničia k príslušným daktyloskopických údajov,
· príjem Core data requestu zo zahraničia,
· zostavenie Core data response z údajov dostupných v CABIS7,
· validácia povinných a voliteľných polí,
· schvaľovanie odoslania Core data,
· odoslanie Core data response cez Prüm II router,
· sledovanie lehoty 48 hodín,
· evidencia prípadov vyžadujúcich explicitné súdne alebo iné zákonné povolenie




5. Logická architektúra riešenia
Odporúčaná logická architektúra riešenia je nasledovná:
euLISA
PRUM II router
euLISA 
IO nástroje
Europol
AFIS členských štátov EU
CABIS 7
Core data
PP data
FP data








 FP data – odtlačky prstov, PP data – odtlačky dlaní, Core data – alfanumerické údaje o osobách resp. údaje o stopách
	Komponent
	Úloha v riešení
	Požiadavka na realizáciu

	CABIS7
	Zdroj daktyloskopických údajov a súvisiacich referenčných údajov
	Úprava centrálneho systému (backend a frontend) pri zachovaní PRUMI výmeny údajov.

	Prüm II router
	Centrálny router na smerovanie transakcií medzi členskými štátmi.
	Integrácia CABIS7 podľa ICD, certifikátov, mTLS a komunikačných pravidiel. 

	Core Data Gateway
	Integračná vrstva CABIS7 pre Core data request/response.
	Vývoj alebo konfigurácia komponentu, validácie, workflow, logovanie, monitoring.


6. Funkčné požiadavky
F1 – modernizáciou a rozšírením CABIS7 o Prüm II modul
Riešenie vychádza z modernizácie produkčného a pred-produkčného/testovacieho systému CABIS7 pre plnú PRUM2 funkčnosť, t.j.  online prepojenie na kriminálnu časť databázy odtlačkov prstov a dlaní s centrálnym Prüm II routerom, alebo ekvivalentné riešenie.
Potrebné je zabezpečiť prevzatie, technické začlenenie, konfiguráciu, napojenie CABIS7 na Prüm II router, testovanie a prevádzkovú dokumentáciu.
F2 – Výmena daktyloskopických údajov cez Prüm II router
1.Minimálne štandardy kvality
Daktyloskopické údaje musia mať minimálne rozlíšenie 500 dpi.
Algoritmus kompresie pre snímky s rozlíšením 500 dpi je Wavelet Scalar Quantisation(WSQ) s maximálnym kompresným pomerom snímky 1:15.
Formát kompresie pre snímky s rozlíšením 1 000 dpi je JPEG 2000.
Snímka daktyloskopických údajov musí byť rozpoznateľná kódovačom ako snímka daktyloskopických údajov.
Daktyloskopická stopa prstov a daktyloskopická stopa dlaní musia mať dostatočnú kvalitu, aby umožňovali extrakciu najmenej 8 markantov.
V daktyloskopických kartách musia mať odtlačky správnu postupnosť (sequence) a žiadny odtlačok prsta sa nesmie opakovať.
2.Príslušné európske alebo medzinárodné štandardy pre výmenu daktyloskopických údajov
Daktyloskopické údaje sa prenášajú v kontajnere súboru NIST. Súbor NIST obsahuje polia týkajúce sa daktyloskopických údajov a ďalšie polia pre alfanumerické údaje, ale neobsahuje polia týkajúce sa podôb tváre.
Špecifikácie kontajnera NIST vymedzí agentúra eu-LISA na základe implementácie INTERPOL-om. Agentúra eu-LISA prispôsobí existujúce formáty súborov NIST a podporí nové formáty súborov NIST s cieľom zabezpečiť kompatibilitu smerovača so zmenami príslušných štandardov. 
Formát súboru NIST overujú subjekty a nesmie vykazovať žiadne chyby.


F3 – Špecifikácie pre vyhľadávanie daktyloskopických údajov
Riešenie musí umožniť vyhľadávanie daktyloskopických údajov ôsmich možných transakcií:
— TP/TP: Porovnávanie daktyloskopickej karty s daktyloskopickou kartou,
— LT/TP: Porovnávanie daktyloskopickej stopy prstov s daktyloskopickou kartou,
— TP/LT: Porovnávanie daktyloskopickej karty s daktyloskopickou stopou prstov,
— LT/LT: Porovnávanie daktyloskopickej stopy prstov s daktyloskopickou stopou prstov.

— PP/PP: Porovnávanie odtlačkov dlaní s odtlačkami dlaní,
— LP/PP: Porovnávanie daktyloskopickej stopy dlaní s odtlačkami dlaní,
— PP/LP: Porovnávanie odtlačkov dlaní s daktyloskopickou stopou dlaní,

F4 – Špecifikácie pre zostavenie zoznamu kandidátov
Riešenie musí umožniť nastaviť počet kandidátova možnej zhody. Maximálny počet je 10 na jednu odpovednú transakciu. Kandidáti sa budú zoraďovať do zoznamu  automatizovaným spôsobom podľa ich skóre zhody, ktoré im priradil dožiadaný subjekt.
Zoznam kandidátov obsahuje aspoň jeden odtlačok prsta, jeden odtlačok dlane alebo jednu daktyloskopickú stopu na jedného kandidáta.

Riešenie musí umožniť splniť tieto pravidla pri zasielaní kandidátov možnej zhody: 
V prípade transakcie porovnávania daktyloskopickej karty s daktyloskopickou kartou dožiadaný subjekt vracia počet kandidátov nepresahujúci maximum určené žiadajúcim subjektom, pričom každý kandidát obsahuje úplnú daktyloskopickú kartu s daktyloskopickými odtlačkami prstov. Súvisiace daktyloskopické odtlačky dlaní sa neposkytujú.
V prípade transakcie porovnávania odtlačkov dlaní s odtlačkami dlaní dožiadaný subjekt môže vrátiť počet kandidátov nepresahujúci maximum určené žiadajúcim subjektom, pričom každý kandidát obsahuje disponibilné daktyloskopické odtlačky dlaní. Odtlačok dlane s najvyšším skóre zhody musí byť jasne označený. Súvisiace daktyloskopické odtlačky prstov sa neposkytujú.

V prípade transakcie porovnávania daktyloskopickej stopy prstov s daktyloskopickou kartou dožiadaný subjekt vracia počet kandidátov nepresahujúci maximum určené žiadajúcim subjektom, pričom každý kandidát obsahuje disponibilnú daktyloskopickú kartu s daktyloskopickými odtlačkami prstov. Odtlačok prstu z daktyloskopickej karty s najvyšším skóre zhody musí byť jasne označený. Ak daktyloskopická karta nie je k dispozícii, vracia sa zodpovedajúci odtlačok prsta. Podrobnosti o vykonávaní poskytne agentúra eu-LISA. Súvisiace daktyloskopické odtlačky dlaní sa neposkytujú.

V prípade transakcie porovnávania daktyloskopickej stopy dlaní s odtlačkami dlaní dožiadaný subjekt môže vrátiť počet kandidátov nepresahujúci maximum určené žiadajúcim subjektom, pričom každý kandidát obsahuje disponibilné daktyloskopické odtlačky dlaní. Odtlačok dlane s najvyšším skóre zhody musí byť jasne označený. Súvisiace daktyloskopické odtlačky prstov sa neposkytujú.

V prípade transakcie porovnávania daktyloskopickej karty s daktyloskopickou stopou prstov dožiadaný subjekt vracia počet kandidátov nepresahujúci maximum určené žiadajúcim subjektom, pričom každý kandidát obsahuje disponibilné daktyloskopické stopy prstov. Daktyloskopická stopa prsta s najvyšším skóre zhody musí byť jasne označená.

V prípade transakcie porovnávania odtlačkov dlaní s daktyloskopickou stopou dlaní dožiadaný subjekt môže vrátiť počet kandidátov nepresahujúci maximum určené žiadajúcim subjektom, pričom každý kandidát obsahuje disponibilné daktyloskopické stopy dlaní. Daktyloskopická stopa dlane s najvyšším skóre zhody musí byť jasne označená.

V prípade transakcie porovnávania daktyloskopickej stopy s daktyloskopickou stopou, či už prstov alebo dlaní, dožiadaný subjekt vracia počet kandidátov nepresahujúci maximum určené žiadajúcim subjektom, pričom každý kandidát obsahuje disponibilné daktyloskopické stopy. Daktyloskopická stopa s najvyšším skóre zhody musí byť jasne označená.
F5 – Manuálne porovnanie daktyloskopických údajov potvrdenie/nepotvrdenie zhody zhody
Riešenie musí umožniť porovnanie daktyloskopického materiálu s kandidátmi zo zaslaného zoznamu a následné manuálne potvrdenie alebo nepotvrdenie zhody kvalifikovaným pracovníkom.
Na porovnávanie daktyloskopického materiálu s jednotlivými kandidátmi má byť využitá funkcia v CABIS7 „transaction adjudication“ .
Bez manuálneho potvrdenia zhody nesmie dôjsť k odoslaniu Core data requestu.
Systém musí evidovať meno alebo identifikátor pracovníka, dátum a čas potvrdenia, výsledok potvrdenia, poznámku a všetky súvisiace identifikátory transakcie.
F6 - Kvóty transakcií (maximálny počet prijatých transakcií)
Riešenie musí umožniť nastaviť maximálny počet prijatých transakcií na jeden deň od konkrétneho členského štátu. Ide o tieto typy transakcii:
— Porovnávanie odtlačku s odtlačkom (TP/TP; PP/PP)
— Porovnávanie daktyloskopickej stopy s odtlačkom (LT/TP; LP/PP)
— Porovnávanie odtlačku s daktyloskopickou stopou (TP/LT; PP/LP)
— Porovnávanie daktyloskopickej stopy s daktyloskopickou stopou (LT/LT; LP/LP)
Riešenie musí umožniť toto nastavenie zmeniť v jednotlivých naliehavých prípadoch. 
V prípade prekročenia maximálnych prijatých transakcií, spracovanie týchto transakcií pozastaviť a spracovať ich nasledujúci deň v poradí akom prišli s ohľadom na prioritu. 

F7 – odoslanie Core data request
Riešenie musí umožniť vytvorenie a odoslanie Core data requestu k potvrdenej  zhode daktyloskopických údajov.
Core data request musí obsahovať identifikáciu pôvodnej transakcie, referenčné číslo.
Systém nesmie umožniť odoslanie neúplnej alebo nevalidnej žiadosti.

F8 – odoslanie Core data response
Riešenie musí umožniť vytvorenie, validáciu, schválenie a odoslanie Core data response cez router.
Systém musí podporovať vrátenie Core data do 48 hodín od splnenia stanovených podmienok.
F9 – Príjem Core data requestu zo zahraničia
Riešenie musí umožniť prijatie Core data requestu od iného členského štátu cez router.
Prijatá žiadosť musí byť zaevidovaná, validovaná a priradená kompetentnému pracovníkovi alebo pracovnej skupine.
Systém musí umožniť schválenie, odmietnutie, pozastavenie z dôvodu potreby súdneho povolenia alebo doplnenie údajov podľa vnútorných procesov objednávateľa, pričom stav transakcie sa bude formou notifikácie zasielať dožadujúcemu členskému štátu.
F10 – Vyhľadávanie, filtrovanie a prehľady
Riešenie musí poskytovať reporting - používateľské prehľady transakcií, zhôd, Core data žiadostí, Core data odpovedí, chýb a lehôt.
Používateľ musí mať možnosť filtrovať podľa členského štátu, dátumu, typu transakcií.
Systém musí umožniť export prevádzkových a štatistických prehľadov v rozsahu povolenom bezpečnostnými pravidlami.
F11 – Notifikácie
Systém musí podporovať interné notifikácie o nových zhodách, prijatých Core data requestoch, blížiacej sa lehote 48 hodín, chybách, timeoutoch a nedostupnosti služieb.
Notifikácie musia byť konfigurovateľné podľa rolí a pracovísk.
Notifikácie nesmú obsahovať viac osobných údajov, ako je nevyhnutné pre daný účel.
F12 – Reporty pre PZ
Systém musí podporovať generovanie interných reportov o jednotlivých zhodách a súvisiacich Core data pre účely informovania útvarov Policajného zboru.
Reporty musia byť generované vo formáte .docx.
Reporty nesmú obsahovať viac osobných údajov, ako je nevyhnutné pre daný účel, administrátor bude môcť nastavovať polia, ktoré budú vyberané do reportov.
7. Dátový rozsah a dátové mapovanie
7.1 daktyloskopické referenčné údaje
Daktyloskopické referenčné údaje používané v prvom, automatizovanom, kroku výmeny nesmú obsahovať údaje, z ktorých by bolo možné priamo identifikovať osobu. Neidentifikované daktyloskopické údaje musia byť ako také rozpoznateľné.
7.2 Core data pre identifikovanú osobu
· meno alebo mená,
· priezvisko alebo priezviská,
· aliasy a predchádzajúce mená,
· dátum narodenia,
· štátna príslušnosť alebo štátne príslušnosti,
· miesto a krajina narodenia,
· pohlavie,
· dátum a miesto získania biometrických údajov,
· trestný čin, pre ktorý boli biometrické údaje získané,
· číslo trestnej veci,
· príslušný orgán zodpovedný za trestnú vec.

7.3 Core data pre neidentifikované údaje alebo stopy
· dátum a miesto získania biometrických údajov,
· trestný čin, pre ktorý boli biometrické údaje získané,
· číslo trestnej veci,
· príslušný orgán zodpovedný za trestnú vec.
8. Technické požiadavky
8.1 Komunikácia s Prüm II routerom
· Riešenie musí byť pripravené na komunikáciu s centrálnym Prüm II routerom podľa aktuálne platného ICD eu-LISA. ICD a technická dokumentácia euLISA  sú k dispozícii k nahliadnutiu, materiál nie je verejne dostupný. Uchádzač bude podpisovať mlčanlivosť.
· Riešenie musí podporovať bezpečnú strojovú komunikáciu, mTLS, správu certifikátov a oddelenie testovacích a produkčných endpointov.
· Router nebude iniciovať spojenie smerom k národnému systému; spojenie bude otvárať národná strana.
· Riešenie musí podporovať retry mechanizmy, timeouty, technické potvrdenia, chybové odpovede a obnovu komunikácie po výpadku.
9. Bezpečnostné požiadavky
9.1 Riadenie prístupov
· rolovo orientované riadenie prístupov,
· oddelenie rolí administrátor, operátor, forenzný expert, schvaľovateľ, audítor a technická podpora,
· princíp najnižších oprávnení,
· centrálna správa používateľov podľa možností objednávateľa,
· evidencia všetkých prístupov k údajom.

9.2 Šifrovanie a certifikáty
· šifrovanie komunikácie medzi komponentmi,
· mTLS pre komunikáciu s routerom alebo podľa aktuálneho ICD,
· bezpečná správa certifikátov,
· evidencia platnosti certifikátov a upozornenia pred exspiráciou,
· oddelenie certifikátov pre testovacie a produkčné prostredie.

9.3 Audit a logovanie
· logovanie všetkých používateľských úkonov,
· logovanie technických transakcií,
· logovanie prístupov k osobným údajom,
· logovanie zmeny stavov a rozhodnutí,
· ochrana logov pred zmenou a neoprávneným prístupom,
· vyhľadávanie v logoch pre auditné účely podľa dohodnutých kritérií.

9.4 Ochrana osobných údajov
· privacy-by-design a security-by-design návrh,
· minimalizácia prenášaných údajov,
· účelové obmedzenie spracúvania,
· oddelenie daktyloskopických referenčných údajov a Core data,
· podpora výmazu, obmedzenia alebo opravy údajov podľa pokynov objednávateľa,
· podpora podkladov pre posúdenie vplyvu na ochranu údajov.
10. Prevádzkové požiadavky
· Riešenie musí byť navrhnuté pre nepretržitú prevádzku 24/7 v rozsahu požadovanom Prüm II a prevádzkovými pravidlami objednávateľa.
· Riešenie musí obsahovať monitoring dostupnosti, monitoring aplikačných služieb, monitoring frontiev alebo transakcií, monitoring chybovosti a monitoring kapacitných parametrov.
· Riešenie musí umožniť automatické upozornenia na výpadky, chyby, blížiace sa vypršanie certifikátov, narastajúce fronty a nedodržanie lehôt.
· Dodávateľ musí dodať administrátoskú a používateľskú dokumentáciu, ako aj prevádzkovú dokumentáciu pre štandardnú prevádzku, k  riešenie incidentov, plánované odstávky, obnovu po výpadku, eskaláciu problémov
· Požaduje sa dostupnosť systému 24/7
11. Testovanie a akceptácia
11.1 Druhy testov
· compliance testy podľa testovacích scenárov euLISA,
· business testy podľa testovacích scenárov euLISA,
· integračné testy medzi CABIS7 a PRUMII routrom,
· testy rolí a oprávnení,
· akceptačné end - 2 – end testy s používateľmi objednávateľa,
· test obnovy po výpadku.

11.2 Akceptačné kritériá
1. Riešenie úspešne komunikuje s testovacím prostredím a so simulátorom Prüm II routera.
2. Riešenie spracuje scenáre no match, single match, multiple matches, rejected a timeout.
3. Riešenie umožní manuálne potvrdenie biometrickú zhodu kvalifikovaným pracovníkom.
4. Riešenie vytvorí a odošle Core data request.
5. Riešenie prijme Core data request zo zahraničia a umožní jeho spracovanie.
6. Riešenie zostaví a odošle Core data response z údajov dostupných v CABIS7
7. Riešenie zapracuje Core data response z údajov poskytnutých zo zahraničia do CABIS7
8. Riešenie vedie úplné logy.
9. Riešenie spĺňa bezpečnostné požiadavky objednávateľa.
10. Dodávateľ odovzdá úplnú dokumentáciu a zaškolí používateľov.
12. Harmonogram a míľniky
	Míľnik
	Popis
	Výstup

	M1 – Úvodná analýza
	Analýza prostredia, rozhraní CABIS7 a router dokumentácie.
	Analytický dokument, integračný návrh.

	M2 – Cieľová architektúra
	Návrh technickej, dátovej, bezpečnostnej a prevádzkovej architektúry.
	Architektonický návrh.

	M4 – Core Data Gateway/CABIS7
	Úprava alebo nadstavba CABIS7 pre Core data.
	Funkčné workflow Core data.

	M5 – Integrácia s routerom
	Komunikácia s testovacím prostredím routera a/alebo simulátorom.
	Overené transakcie.

	M6 – Bezpečnosť a monitoring
	Implementácia logovania, monitoringu, rolí a certifikátov.
	Bezpečnostný a prevádzkový protokol.

	M7 – Akceptačné testovanie
	Komplexné testovanie s objednávateľom.
	Akceptačný protokol.

	M8 – Produkčný nábeh
	Nasadenie do produkcie a podpora stabilizačnej prevádzky.
	Protokol o uvedení do prevádzky.


13. Požadované výstupy dodávateľa
· analytický dokument,
· detailná funkčná špecifikácia,
· detailná technická špecifikácia,
· architektonický návrh,
· integračný návrh,
· dátové mapovanie a dátový katalóg,
· bezpečnostný návrh,
· prevádzkový model,
· testovacia stratégia,
· testovacie scenáre a testovacie protokoly,
· administrátorská dokumentácia,
· používateľská dokumentácia,
· prevádzková dokumentácia,
· plán nasadenia a rollbacku,
· školiace materiály,
· akceptačný protokol,
· protokol o uvedení do produkčnej prevádzky.
14. Požiadavky na uchádzača
· preukázateľná skúsenosť s integráciou bezpečnostne citlivých informačných systémov,
· skúsenosť s integračnými rozhraniami, API a middleware riešeniami,
· skúsenosť s mTLS, certifikátmi, šifrovanou komunikáciou a bezpečnostným monitoringom,
· schopnosť pracovať s dokumentáciou eu-LISA, ICD, technickými príručkami a meniacimi sa špecifikáciami,
· skúsenosť s auditným logovaním a ochranou osobných údajov,
· skúsenosť s prevádzkou systémov v režime vysokej dostupnosti,
· schopnosť zabezpečiť projektové riadenie, testovanie, dokumentáciu a školenia.
15. Riadenie rizík
	Riziko
	Dopad
	Požadované opatrenie 

	Zmena ICD alebo handbooku
	Nutnosť úpravy rozhraní a dátových štruktúr.
	Flexibilná architektúra, zmenové konanie, priebežné sledovanie dokumentácie.

	Obmedzenia CABIS7 rozhraní
	Komplikované získavanie alebo odovzdávanie údajov.
	Analýza alternatívnych integračných možností, návrh minimalizujúci zásahy.

	Obmedzenia CABIS7 pre Core data
	Zložitejšia implementácia Core data workflow.
	Variantný návrh: úprava, nadstavba alebo kombinované riešenie.

	Nedostupnosť testovacích dát
	Obmedzené testovanie.
	Príprava syntetických testovacích dát a testovacích scenárov.

	Výpadok routera alebo národnej infraštruktúry
	Prerušenie transakcií.
	Monitoring, retry mechanizmy, prevádzkové postupy.

	Bezpečnostný incident
	Ohrozenie dôvernosti alebo integrity údajov.
	Incident management, logovanie, eskalácia a notifikácie.



16. Návrh formulácie do súťažných podkladov
Uchádzač berie na vedomie, že predmetom zákazky nie je vývoj samostatného FP matching modulu pre Prüm II. Úlohou uchádzača bude zabezpečiť nasadenie, konfiguráciu, integráciu, testovanie a prevádzkové začlenenie  PRUMII modulu pre CABIS7 do slovenského prostredia a jeho prepojenie s automatizovanými systémami daktyloskopickej identifikácie členských štátov EU prostredníctvom centrálneho Prüm II routerom, ktorý vyvíja a prevádzkuje agentúra eu-LISA.
Druhý krok výmeny predstavuje výmena Core data k manuálne potvrdeným daktyloskopickým zhodám. Core data sa v slovenskom prostredí nachádzajú v systéme CABIS7, uchádzač navrhne a zrealizuje úpravu systému CODISWEB alebo jeho nadstavbu tak, aby bolo možné vytvárať, prijímať, validovať, schvaľovať a odosielať Core data requesty a Core data response správy prostredníctvom centrálneho Prüm II routera v súlade s nariadením Prüm II, vykonávacím rozhodnutím Komisie, ICD eu-LISA a ďalšou záväznou dokumentáciou.
17. Odporúčané pracovné balíky
WP1 – Analýza a návrh architektúry
WP2 – Nasadenie PRUMII modulu pre CABIS7 a orchestrizácia s už existujúcimi modulmi
WP3 – Úprava alebo nadstavba CABIS7 pre Core data
WP4 – Napojenie na Prüm II router
WP5 – Bezpečnosť, logovanie a monitoring
WP6 – Testovanie podľa testovacích scenárov eu-LISA
WP7 – Dokumentácia, školenia a podpora produkčného nábehu

18. Predpokladaný časový harmonogram poskytnutia diela

Nástup produkčnej výmeny podľa rámca Prüm II je 30.6.2028.
	Úkon
	03/2027
	06/2027
	06/2028
	06/2029
	2030
	2031
	06/2032

	Analýza a návrh architektúry, dátové mapovanie, nasadenie PRUMII modulu pre CABIS7 a orchestrizácia s už existujúcimi modulmi
	x
	
	
	
	
	
	

	Úprava alebo nadstavba CABIS7 pre Core data
	
	x
	
	
	
	
	

	Napojenie na Prüm II router
	
	x
	
	
	
	
	

	Bezpečnosť, logovanie a monitoring. Testovanie podľa testovacích scenárov eu-LISA
	
	x
	x
	
	
	
	

	Produkčné nasadenie, stabilizácia riešenia, školenia, dokuemntácia, odovzdanie riešenia a podpora produkčného nábehu
	
	
	x
	
	
	
	

	Servisná podpora a údržba riešenia (48 mesiacov od spustenia ostrej prevádzky nasadeného a otestovaného riešenia)
	
	
	x
	x
	x
	x
	x

